
CE S-A ÎNTÂMPLAT ÎNAINTE DE 
PEARL HARBOR 


23/10/2023 | de Patrick Buchanan 


e 8 decembrie 1941, Franklin Delano Roosevelt a cerut de la 

tribuna Congresului reunit o declaraţie de război împotriva 

Japoniei. Cu o zi înainte, în zori, portavioanele japoneze 
lansasera un atac las devastând flota americană staționată la Pearl 
Harbor. 


„Nu ne rămâne decât un sigur lucru de făcut, şi anume să înfrângem 
Japonia”, a afirmat fostul președinte Herbert Hoover, principalul om 
politic republican al vremii. Dar pentru prieteni, „Șeful” a transmis 
alt mesaj: „Ştim cu toţii că zgândărind fără oprire şarpele cu clopoței, 


l-am făcut să muşte.” 


Astăzi, la 7o de ani după Pearl Harbor, a fost scoasă la lumină o 
remarcabilă istorie secretă, scrisă între 1943 si 1963. Este explicaţia lui 
Hoover cu privire la ce s-a întâmplat înainte, în timpul si după 


războiul mondial, conflictul care a anticipat moartea Vestului. 


„Freedom Betrayed: Herbert Hoover's History of the Second World 
War and Its Aftermath”, cartea editată de istoricul George Nash, 
reprezintă o condamnare severă a lui FDR si a celor din jurul său, care 
au minţit cu nerusinare că vor să ţină America în afara războiului, în 


timp ce făceau pas după pas pentru a băga ţara în război. 


Cu toate acestea, cartea nu este polemică. Cele 50 de pagini care 


descriu evenimentele premergătoare războiului din Pacific conţin 

memorii si documente ale tuturor părților și confirmă concluzia lui 


Hoover. 


Care era situația Japoniei în vara anului 1941? Prinsă de patru ani într- 
un război cu China pe care nu putea nici să-l câştige, nici să-l încheie, 
aventurându-se în Indochina franceză, Japonia se vedea ajunsă la 
capătul resurselor. În interiorul guvernului, exista o puternică 
facțiune condusă de primul ministru Funimaro Konoye care încerca 


disperată să evite un conflict cu Statele Unite. 


Tabăra „pro-anglo-saxonă” includea ofițeri de marină, care luptaseră 
alături de americani și englezi în Primul Război Mondial, în timp ce 
partida favorabilă războiului era concentrată în Armată: generalul 
Hideki Tojo şi ministrul de externe Yosuke Matsuoka, an 


antiamerican înverșunat. 


Pe 18 iulie, 1941, Konoye l-a înlăturat pe Matsuoka, înlocuindu-l cu 
amiralul „pro-anglo-saxon” Teijiro Toyoda. 


Răspunsul american: pe 25 iulie, SUA a sechestrat toate activele 
japoneze, punând capăt tuturor exporturilor și importurilor, și 
refuzând Japoniei accesul la petrolul pe care se baza tara si de care 
depindea imperiul. 


Uimit, Konoye a continuat politica sa pacifistă câștigând în secret 
sprijinul marinei și armatei pentru a se întâlni cu FDR pe coasta 
americană a Pacificului ca să asculte si să răspundă la cererile 


americane. 


Ambasadorul american Joseph Grew a implorat Washingtonul să nu 
ignore oferta lui Konoye, deoarece prinţul japonez l-a convins că se 
poate ajunge la un acord pentru retragerea japoneză din Indochina, 
din Sudul si Centrul Chinei. Pentru a se proteja de armatele lui Mao 
şi de Rusia stalinistă, administraţia de la Tokyo dorea menţinerea 


unei zone tampon în nordul Chinei. 


Pe 28 august, ambasadorul japonez la Washington i-a prezentat lui 
FDR o scrisoare personală din partea lui Konoye în care îl implora să 


se întâlnească. 


Japonezii ne-au rugat să ţinem secretă scrisoarea lui Konoye, deoarece 
dezvăluirea ofertei primului ministru de a traversa Pacificul pentru a 
se întâlni cu președintele american, ar pune în pericol guvernul 


japonez. 


Pe 3 septembrie, scrisoarea lui Konoye a fost dată pe surse către 
Herald-Tribune. 


Pe 6 septembrie, Konoye s-a întâlnit din nou cu Grew în cadrul unei 


cine care a durat trei ore pentru a-i spune că Japonia este acum de 

acord cu cele patru puncte pe care americanii le cereau ca bază pentru 


un tratat de pace. Niciun răspuns. 


Pe 29 septembrie, Grew i-a trimis președintelui o „rugăminte”, 


conform lui Hoover, pentru a nu pierde această şansă. 


Pe 30 septembrie, Grew a scris la Washington: „Vasul de război al lui 
Konoye este gata să-l ducă la Honolulu, Alaska sau în oricare alt loc 
desemnat de președinte.” 


Niciun răspuns. Pe 16 octombrie, cabinetul Konoye a picat. 


În noiembrie, SUA au primit două noi oferte de la Tokyo. Un Plan A 
care prevedea încetarea războiului din China şi a ocupaţiei din 
Indochina, şi în cazul în care acesta era respins, un Plan B, care 
prevedea un modus vivendi în care nicio tabără nu avea să facă noi pași. 


Odată prezentate aceste oferte, ele au fost respinse din capul locului. 


La întâlnirea consiliului de război a lui FDR, din 25 noiembrie, notele 
Secretarului Apărării Henry Stimson, vorbesc despre consensul 
predominant: „Problema este cum să-i determinăm pe (japonezi)...să 


tragă primii fără să ne punem prea tare în pericol.” 


„Li putem şterge de pe hartă pe japonezi în trei luni”, scria Secretarul 
Marinei, Frank Knox. 


După cum a anticipat Grew, Japonia, „o naţiune hara-kiri”, s-a 
aruncat mai degrabă într-o sinucidere națională pentru onoare decât 


să accepte să fie umilită. 


Din războiul care a rezultat ca urmare a refuzului de a se întâlni cu 
Prinţul Konoye au rezultat zeci de mii de americani morți, Hiroshima, 
Nagasaki, comunismul lui Mao Zedong în China, războaiele din 
Coreea si Vietnam, si ascensiunea unei noi Chine arogante, care arată 


prea putin respect fata de superputerea de ieri. 

Ar fi un lucru extraordinar dacă această carte (Freedom 
Betrayed) ar putea fi publicată si la noi. 

